Gergasi Kegelapan

*Ini mungkin bukan halaman yang anda cari. Untuk pasukan Ultra jahat di bawah Dark Zagi, rujuk Gergasi Kegelapan (Projek Ultra N).*

## Gergasi Kegelapan

* Tiga
* Trigger

## Maklumat

### Ahli-ahli

**Dunia Neo Frontier Space**:
Camearra (Ketua)
Ultraman Tiga (Dahulu)
Darramb
Hudra

**Dunia Ultraman Trigger**:
Carmeara
Darrgon
Hudram
Trigger Dark/Ultraman Trigger (Dahulu)

### Kemunculan terkini

Ultraman Trigger: New Generation Tiga

**Gergasi Kegelapan** (闇の巨人 *Yami no Kyojin*) ialah kumpulan yang merupakan penjelmaan yang dipimpin oleh Ultraman Tiga sebelum dia menjadi penjaga cahaya semasa peperangan antara Gergasi Cahaya Ultra Purba.

Sekumpulan Gergasi Kegelapan yang lain muncul dalam *Ultraman Trigger: New Generation Tiga*, di sini mereka (bersama Trigger Dark) digambarkan sebagai ahli **puak kegelapan** (闇の一族 *Yami no Ichizoku*).

## Sejarah

### Ultraman Tiga: The Final Odyssey

Gergasi Kegelapan pernah menjadi sebahagian daripada Gergasi Cahaya Ultra Purba yang datang ke Bumi. Akhirnya, berlaku perang saudara di antara mereka dan gergasi ini muncul dengan kekuatan kegelapan yang hebat. Dengan Tiga Dark menjadi yang paling kuat pada masa itu, Gergasi Kegelapan bekerjasama menghancurkan dunia dan menyatakan keinginan mereka yang terpusing. Walau bagaimanapun, Tiga berpaling tadah daripada mereka setelah diyakinkan untuk menjadi gergasi cahaya oleh Yuzare iaitu ketua Pertubuhan Pertahanan Bumi pada ketika itu di zaman purba. Satu demi satu Tiga menyedut kuasa dari rakan-rakannya itu, kuasa Darramb yang telah memberinya Power Type, kuasa Hudra yang telah memberinya Sky Type, dan tenaga Camearra yang telah memberinya Multi Type. Ketiga-tiga rakan Tiga itu kemudiannya dikurung dalam bentuk arca batu di sebalik dinding dengan peringatan di runtuhan Pulau R'lyeh iaitu tempat peradaban purba dahulu. Camearra, Darramb dan Hudra terus kekal menjadi batu di dasar laut Pulau R'lyeh, sehinggalah raksasa Gatanothor bangkit semula dan menimbulkan segala benda yang ada di pulau itu untuk naik ke permukaan bersama dengan sel gergasi itu.

Dua tahun selepas tewasnya Gatanothor, ketiga-tiga makam Ultraman jahat itu telah ditemui oleh manusia, dan secara tidak sengaja telah memusnahkan kurungan yang telah mengurung mereka selepas berzaman-zaman, dan disebabkan perkara itu, tiga Ultra jahat itu kemudiannya telah hidup semula. Ketika mereka mula memusnahkan segala yang ada di hadapan mereka, mereka membebaskan Shibito-Zoiger untuk memusnahkan umat manusia. Roh Yuzare muncul dari badan Iruma dan meterai Gergasi Kegelapan dalam Golden Light Barrier. Camearra mula menyerang mimpi Daigo, dan kemudian telah memberikan Daigo Sparklence kepunyaan asal Tiga yang berwarna kehitaman. Walau bagaimanapun, Daigo tidak setuju kerana dirinya telah berpihak kepada kebaikan dan juga cahaya. Tidak suka dengan keputusan itu, Gergasi Kegelapan membuat keputusan untuk menentang Tiga.

Tiga bagaimanapun, telah berjaya mengalahkan Darramb dan Hudra, dan pada masa yang sama Tiga telah menyedut kuasa mereka lalu telah memberikan Tiga warna merah dan ungu pada badannya. Ketika Tiga bertarung dengan bekas kekasihnya, Tiga telah menyerap kuasa Camearra sekaligus telah membuang sifat kegelapan pada dirinya. Camearra bagaimanapun telah bertukar menjadi raksasa Demonthor dan telah mengalahkan Tiga. Namun makam para Ultra purba di sekeliling mereka telah memberikan cahaya terakhir kepada Tiga, dan perkara itu telah menukarkan Tiga menjadi Glitter Tiga lalu telah berjaya menumpaskan Camearra. Selepas pertarungan itu, pulau itu telahpun runtuh dan Daigo menjumpai Camearra yang sudah nazak dan meminta Daigo untuk cahaya itu. R'lyeh mula runtuh dan tenggelam ke laut sekali lagi dan menguburkan sisa-sisa masa lalu Tiga yang gelap dan juga peradaban purba. Ultraman Tiga: The Final Odyssey

### Ultraman Trigger: New Generation Tiga

Ultraman Trigger pernah menyegel Gergasi Kegelapan jauh di angkasa sebelum dia tidur di Marikh selama 30 juta tahun. Walau bagaimanapun, mengikuti ramalan pada batu bersurat purba, mereka telah ditakdirkan untuk kembali. Gergasi Kegelapan telah dibangkitkan semula dan segera melanjutkan konflik mereka dengan Trigger dan usaha mereka untuk mencari Eternity Core di Bumi.

## Ahli-ahli

* **Dunia Neo Frontier Space**:
	+ **Camearra**: Ketua Gergasi Kegelapan selepas Tiga Dark meninggalkan mereka. Merupakan bekas kekasih kepada Tiga, dia menggunakan teknik Camearra Whip dan Izword ketika bertempur.
	+ **Tiga Dark**: Gergasi Kegelapan yang paling berkuasa sebelum dia memilih untuk berpihak kepada cahaya.
	+ **Darramb**: Ahli terkuat Gergasi Kegelapan dan merupakan salah satu pengawal peribadi kepada Camearra. Dahulunya merupakan rakan seperjuangan dan rakan karib kepada Tiga, dia berjuang menggunakan kekuatan Herculean miliknya untuk mengatasi lawannya.
	+ **Hudra**: Ahli terpantas Gergasi Kegelapan dan merupakan salah satu pengawal peribadi kepada Camearra. Dahulunya saingan sengit kepada Tiga, Hudra bergantung pada ketangkasan dan kepandaiannya dalam menggunakan pelbagai teknik pancaran dalam pertempuran.

CamearraTiga Dark (Dahulu)DarrambHudra
* **Dunia Ultraman Trigger**:
	+ **Carmeara**: Ketua Gergasi Kegelapan di Dunia Trigger.
	+ **Darrgon**: Ahli yang kejam dalam Gergasi Kegelapan di Dunia Trigger. Merupakan seorang pejuang yang kebolehannya bergantung pada kekuatan, dia juga mempunyai rasa hormat terhadap motifnya apabila dia bertarung dengan adil dan bencikan pengecut dalam pertempuran.
	+ **Hudram**: Ahli taktik dalam Gergasi Kegelapan di Dunia Trigger. Merupakan ahli strategi pasukan, dia bergantung pada akalnya semasa pertempuran tetapi secara diam-diam mengetahui beberapa kebolehan hebat yang menjadikannya setanding dengan rakan-rakannya.
	+ **Trigger Dark**: Diri Ultraman Trigger sebelum dia bertukar menjadi cahaya. Dia kemudiannya telah dibangkitkan pada zaman sekarang oleh Curse of Darkness milik Carmeara dan menjadi entiti yang berasingan kepada Trigger.

CarmearaDarrgonHudramTrigger Dark

## Trivia

* Gergasi Kegelapan merupakan kumpulan Ultra jahat pertama yang muncul di Siri Ultra.
* Sementara ketiga-tiga mereka merupakan rakan seperjuangan Tiga, kumpulan yang asal memiliki hubungan yang berbeza dengan Tiga. Camearra merupakan kekasihnya, Darramb merupakan rakannya, manakala Hudra membenci Tiga kerana cemburu akannya.